Kotka

Kotka er en by og kommune i landskapet Kymmenedalen i Finland. Byen fikk bystatus i 1878. Kommunen er enspråklig finsk. Kotka hadde .

Byen er den største i denne regionen, som er kjent for papir-, cellulose- og sagbruksindustri. Byen ligger ved munningen av Kymmene älv i Finskebukta og er en viktig havneby.

Flere norske firma etablerte sagbruk i dette område i siste halvdel av 1800-tallet. Hans Gutzeit fra Fredrikstad og det Elverum-baserte Hallabolaget var de største. Sammen med Gutzeit flyttet rundt hundre norske familier til Kotka, og deres etterkommere bor fortsatt i byen. Opphavelig norske etternavn er ikke uvanlige i byen, men de er ofte forfinsket.

Byen hadde frem til slutten av 1800-tallet en svenskspråklig majoritet, i løpet av siste del av 1800-tallet kom finskspråklige i flertall. I 1902 gikk byen offisielt fra å ha svenskspråklig administrasjon til å ha tospråklig. Allerede i 1906 ble finsk innført som eneste offisielle administrasjonsspråk. I dag er rundt 1 % av byens innbyggere svenskspråklige.

 Bilder 


 Referanser 

Kategori:Byer i Södra Finlands län
Kategori:Bosetninger i Finland
Kategori:Kommuner etablert i 1879
Kategori:Kommuner i Kymmenedalen
Kategori:1879 i Finland